57. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. Οικ.36326 της 29 Άπρ. /8 Μαΐου  1976  (ΦΕΚ Β΄627) Περί επεκτάσεως των περί χορηγήσεως επιδόματος τριετιών διατάξεων του Νόμ.283/1976 εις τους εντασσομένους και διοριζομένους κατά τας διατάξεις του Νόμ.292/76 κοινοτικούς γραμματείς. Έχοντες υπ΄όψιν: 1.Τας διατάξεις του άρθρ.12 του Νόμ.283/1976 «περί αυξήσεως των μισθών των δικαστικών λειτουργών, των δημοσίων υπαλλήλων, πολιτικών και στρατιωτικών και των υπαλλήλων των Νομικών Προσώπων Δημοσίου Δικαίου, χορηγήσεως επιδόματος και ρυθμίσεως συναφών θεμάτων» (ΦΕΚ Α΄66). 2.Την κατά τας ανωτέρω διατάξεις εκδοθείσαν υπ΄αριθ.26817/27.3.76 προηγουμένην απόφασιν ημών, δημοσιευθείσαν εις το υπ΄αριθ.411 ΦΕΚ της 29.3.76 (τ.Β΄), δι΄ης επεξετάθησαν αι διατάξεις των άρθρ.1 και 14 του Νόμ.283/1976 και εις τους αδιαβαθμίστους τακτικούς κοινοτικούς υπαλλήλους. 3.Τας διατάξεις των άρθρ.1, 3, 5 και 8 του Νόμ.292/1976, «περί ρυθμίσεως θεμάτων καταστάσεως κοινοτικών γραμματέων μη υπαγομένων εις τας διατάξεις του Α΄ Βιβλίου του Ν.Δ.1140/1972» (ΦΕΚ Α΄82). Συμπληρούντες την ως άνω απόφασιν ημών, αποφασίζομεν: Eπεκτείνομεν, από της δημοσιεύσεως της παρούσης, τας διατάξεις των παρ.1, 2 και 4 του άρθρ.4 του Νόμ.283/1976 (τόμ.2Α σελ. 384,851) επί των, κατά τας διατάξεις του Νόμ.292/1976 εντασσομένων και διοριζομένων, εις διαβαθμισμένας τακτικάς θέσεις, κοινοτικών γραμματέων. Η παρούσα δημοσιευθήτω δια της Εφημερίδος της Κυβερνήσεως και κοινοποιηθήτω εις το Υπουργείον Βορείου Ελλάδος, τας Νομαρχίας, τα Διαμερίσματα, τα Επαρχεία, τα Δημόσια και Ειδικά Ταμεία του Κράτους, μερίμνη δε των Διευθύνσεων Εσωτερικών εις τας κοινότητας ων το προσωπικόν δεν υπάγεται εις τας διατάξεις του Α΄ βιβλίου του Ν.Δ.1140/1972. 